Kedves bérmálkozásra készülők!

Elérkezett bérmálkozási előkészületetek „finise”, befordultatok a célegyenesbe. Most, aki úgy érzi, hogy csak ímmel-ámmal futott, még az is szaporázza meg lépéseit! Szeretnénk, ha teljes erőbedobással érnétek a célba. Tudjuk, hogy van más dolgotok is, de most a felkészülés utolsó két-három hetében törekedjetek arra, hogy ez legyen életetek legfontosabb dolga. Imádkozzatok, tegyetek jót mindenkivel környezetetekben és kérjétek a Szentlélek kegyelmét az emberileg beláthatatlan, de Isten által már eltervezett jövőtök érdekében.
Tudjuk, ti is ismertek olyat, aki bérmálkozott, és akit soha többet nem láttunk a templomban, a közösségben. Vagy aki megbérmálkozott, és legközelebb csak az esküvőjén, tíz év múlva lépett a templomba. De akár olyat is, aki utólag mosolyogva legyint gyerekségének erre a nagymama által kierőszakolt napjára, a bérmálkozásra. Ha ti is ennyiben hagyjátok a dolgot, akkor kár volt a felkészülésbe befektetett energiáért, amit sok tanulás mellett nehéz időbeosztással járvány okozta nehézségekkel küszködve, de örömmel tettetek.
Ezután egyre inkább együtt kell dolgoznunk. Kérjük is segítségeteket, az egyházközségek dolgainak szervezésében.
Jó ötleteiteknek megvalósítását is vállalva legyetek aktív tagjai egyházközségeteknek!
Zsámbék, 2022. ápr. 23.
Márton atya

Fontos időpontok a következő két hétben:

	április 30. (szombat)
		09:00 Bérmálkozók miséje (Tök, Szent Ágoston ház)
	május 7. (szombat)
		(Nincs délelőtt bérmálkozási előkészítő!)
[bookmark: _GoBack]		18:00 Közös előkészületi szentmise (templom)
		19:00 Szentlélekváró virrasztás (20:00 óráig)
	május 14. (szombat)
		09:00 Bérmálkozók „mozgáspróbája” (templom)
		10:00 Bérmálkozók, bérmaszülők, szülők gyónása (templom)
	május 15. (vasárnap)
		09:30 Bérmálkozók érkezése (premontrei nővérek épülete)
		10:00 Bérmálkozás a szentmisében (templom)
		Utána: köszöntés (premontrei nővérek épülete)
